PATVIRTINTA

Raseinių rajono savivaldybės tarybos

2021 m. d. sprendimu

Nr.

**RASEINIŲ RAJONO SAVIVALDYBĖS TARYBOS ETIKOS KOMISIJOS**

**2020 METŲ VEIKLOS ATASKAITA**

Raseinių rajono savivaldybės tarybos Etikos komisijos (toliau – Komisija) nuostatų, patvirtintų Raseinių rajono savivaldybės tarybos 2019 m. gegužės 28 d. sprendimu Nr. TS-159 „Dėl Raseinių rajono savivaldybės tarybos etikos komisijos sudarymo ir jos nuostatų patvirtinimo“, 19.8 papunktyje nustatyta, kad Komisijos pirmininkas kiekvienais metais už Komisijos veiklą atsiskaito Savivaldybės tarybai.

Raseinių rajono savivaldybės tarybos įgaliojimų laikotarpiui sudaryta Komisija tiria ir priima sprendimus dėl Savivaldybės tarybos narių (toliau – Tarybos) veiklos atitikties Vietos savivaldos įstatymo, Valstybės politikų elgesio kodekso, Viešųjų ir privačių interesų derinimo valstybinėje tarnyboje įstatymo (toliau – Įstatymas), reglamento, kitų teisės aktų, reglamentuojančių Tarybos narių veiklą ir elgesį, nuostatoms.

Komisija yra šios sudėties: Vincas Blinstrubas, Vytautas Bulotas, Gediminas Kazys Galubauskas, Mingaudas Tamaliūnas, Aldona Ona Radčenko, Darius Ulickas, Gerda Visockienė,  Genovaitė Šartusienė, Gintaras Kniečiūnas, Žaneta Vaištarienė, Stanislava Neverdauskienė. Komisijos pirmininkas Vincas Blinstrubas, pavaduotoja - Aldona Ona Radčenko.

Pagrindinė Komisijos veiklos forma yra posėdžiai. 2020 m. Komisijos nariai aktyviai dalyvavo Komisijos posėdžiuose. Ataskaitiniu laikotarpiu Komisija organizavo 1 posėdį ir priėmė 2 sprendimus pagal gautus pranešimus iš fizinių ir juridinių asmenų. Komisijoje priimti sprendimai dėl šių Tarybos narių elgesio:

**Dėl V. Buloto**

Buvo pratęstas jau pradėto tyrimo svarstymas. Dėl informacijos stokos ir nesurinkus daugumos Komisijos narių balsų, šio klausimo tyrimas buvo nutrauktas.

**Dėl V. Karabino**

Komisija įvertino V. Karabino elgesį ir vadovaudamasi Raseinių rajono savivaldybės tarybos Etikos komisijos nuostatų 31.3. papunkčiu, priėmė sprendimą rekomenduoti Tarybos nariui vadovautis Lietuvos Respublikos valstybės politikų elgesio kodekso 9 straipsnio 1 dalies 4 punktu, t. y. suderinti savo elgesį ar veiklą su šiame kodekse ar institucijos, kurioje valstybės politikas eina pareigas, veiklą reglamentuojančiuose įstatymuose ar kituose teisės aktuose nustatytais valstybės politiko elgesio principais ar reikalavimais.